《罗浮五色雀》
明代·梁以壮

汝生尘俗外，小凤独名闻。身隐百花径，人知绝世文。

若飞东海岛，恐化蓬莱云。物数如争校，高华影自分。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。